Педро II

Педро II (, 2 декабрь 1825 йыл — 5 декабрь 1891 йыл) — Браганса династияһынан 1831—1889 йылдарҙа хакимлыҡ иткән Бразилия императоры.

 Биографияһы 
Тыуғандағы исеме — Педро ди Алкантара Жуан Карлуш Леополдо Салвадор Бибиано Франсишко Шавьер ди Паула Леокадио Мигел Габриэл Рафаэл Гонзага ди Браганса һәм Аустрия ().

Атаһы Педро I император булыуҙан баш тартҡас, Педро биш кенә йәшлек сағында империя тәхетенә ултыра. Бразилия парламенты 1840 йылға тиклем дауам иткән регентлыҡ урынлаштыра. Педро үҙе баҫалҡы холоҡло булған, яҡшы белем алған (уның тәүге опекуны Бразилияның бөйөк дипломаты, ғалим, философ һәм шағир Жозе Бонифасиу ди Андрада һәм Силва булған).

1843 йылда ул Ике Сицилия короле Франциск I ҡыҙы Тереза Кристина Бурбон-Сицилиялыға (1822—1889) өйләнә, уларҙың ике ҡыҙы һәм ике улы тыуа:
 Афонсо (1845—1847)
 Изабелла (1846—1921), кронпринцесса, Бразилия регенты. Графа д’Э принц Гастон Орлеанлыға (1842—1922) кейәүгә сыға.
 Леопольдина (1847—1871), принц Август Саксен-Кобург-Готлыға (1842—1922) кейәүгә сыға.
 Педро (1848—1850).

Педро II оҙайлы хакимлығы ауыр һәм аяуһыҙ һуғыштар сираты менән оҙатылған. 1865 йылда башланған Парагвай һуғышы бигерәктә ауыр булған. Был осорҙа император һәм уның подданыйҙары Бразилияның көсһөҙлөгөн һәм артта ҡалыуын һиҙгәндәр. Бразилия армияһына ҡорал, амуниция һәм аҡса етешмәгән, илдең барлыҡ тиерлек ирекле халҡы армияға саҡырылған. Бөтә алдынғы ҡарашлы кешеләр өсөн ҡоллоҡто юҡҡа сығарыу кәрәклеге билдәле булған.

Педро үҙе либераль ҡарашлы һәм мәрхәмәтле кеше булараҡ, аболиционизм идеяларын хуплаған, әммә ҡол биләүселәрҙең ҡаршылығынан ҡурҡҡан. Шулуҡ ваҡытта республикасы офицерҙар араһында Бразиляла республика урынлаштырыу һәм ҡоллоҡто бөтөрөү маҡсатында заговор барлыҡҡа килә.

1888 йылда император Европала дауаланған ваҡытта, уның ҡыҙы — регент Изабелла ҡоллоҡто юҡҡа сығарыу тураһындағы ҡанунға ҡул ҡуя. Әммә был монархияны ҡотҡара алмай, һәм 1889 йылдың 15 ноябрендә республикасылар Рио-де-Жанейрола ихтилал күтәреп Педроның тәхетенән ҡолауы хаҡында иғлан итәләр. 16 ноябрҙә Педро II тәхеттән баш тарта, һәм Португалияға күсә.

Педро 1891 йылдың 5 декабрендә Парижда вафат була. 1939 йылда императорҙың һәм уның ҡатынының мәйеттәре Бразилияла яңынан ерләнә.

 Бүләктәре 
Бразилия ордендары:

 Христ орденыBarman, Roderick J. Citizen Emperor: Pedro II and the Making of Brazil, 1825—1891. Stanford: Stanford University Press, 1999, p. 11. ISBN 0-8047-3510-7 
 Изге Бенедикт Авислы ордены
 Сантьяго һәм ҡылыс ордены
 Көньяҡ тәре ордены
 Педро I ордены
 Рауза ордены

Башҡа дәүләттәр наградалары:

 Изге апостол Андрей Первозванный ордены, Изге Александр Невский ордены, Аҡ бөркөт ордены, I дәрәжәләге Изге Анна ордены һәм I дәрәжәләге Изге Станислав ордены.
 Изге Стефан король венгр орденыSauer, Arthur. Almanak Administrativo, Mercantil e Industrial (Almanaque Laemmert). Rio de Janeiro: Laemmert & C., 1889, p. 41 .

 Иҫкәрмәләр 

 Әҙәбиәт 































 Һылтанмалар 


Категория:Бразилия императорҙары
Категория:Франция фәндәр академияһы ағзалары
Категория:Төшөрөлгән монархтар